**NOTĂ INFORMATIVĂ**

**la proiectul de hotărîre a Guvernului cu privire la modificarea**

 **Regulamentului Consiliului Naţional pentru Participare, aprobat**

**prin Hotărîrea Guvernului nr.11 din 19 ianuarie 2010**

Proiectul de hotărîre a Guvernului cu privire la modificarea Regulamentului Consiliului Naţional pentru Participare, aprobat prin Hotărîrea Guvernului nr.11 din 19 ianuarie 2010, a fost elaborat de căre Cancelaria de Stat în scopul eficientizării procesului de coordonare a activităţii Consiliului.

Proiectul prevede amendarea punctului 13 din Regulamentul Consiliului Naţional pentru Participare, aprobat prin Hotărîrea Guvernului nr.11 din 19 ianuarie 2010, avînd la bază recomandările membrilor CNP-ului (*Procesul-verbal din 02.06.2017*) şi experienţa anterioară.

Astfel, se propune modificarea termenului de aflare în funcţie a Preşedintelui Consiliului, prin substituirea termenului de „trei luni” cu cuvintele „de la şase la douăsprezece luni”, precum şi excluderea textului „ales prin rotaţie, respectînd ordinea alfabetică”.

Aprobarea proiectului va asigura continuitatea procesului de coordonare a activităţii Consiliului, ceea ce va permite Preşedintelui ales al CNP-ului să realizeze mai eficient atribuţiile şi responsabilităţile asumate.

Pentru implementarea proiectului de hotîrăre menţionat nu vor fi necesare mijloace financiare suplimentare.

În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, proiectul a fost plasat pe pagina [www.particip.gov.md](http://www.particip.gov.md) pentu consultări publice.

**Secretar general al Guvernului Lilia PALII**